Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisrael 5. päeva sõjas. Samal ajal süvenevad pinged regioonis.
USA hoiatab Iisraeli vaenlasi sõda mitte ära kasutama,
kui rünnakud põhjapiiril tihenevad.
Iisraeli peaminister tänab USAd toetuse eest Iisraelile
suure vajaduse ajal.
Iisrael 5. päeva sõjas pärast seda,
kui Gaza mõrvarlikud terrorirühmitused tungisid Iisraeli
ja panid tsiviilelanike kallal toime koletu massimõrva.
Inimohvrite arv muudkui kasvab. Hetkel on Iisraeli võimude kinnitusel
palestiinlaste terrorirühmituste provotseerimata massimõrvas
Lõuna-Iisraelis tapetud üle 1200 (sh 1000 tsiviilelanikku)
ja haavatuid on üle 3000 inimese.
Washingtonis võttis USA president Joe Biden sõna
palestiina terrorirühmituste
õõvastavate inimsusevastaste kuritegude teemal.
Teate, et elus on hetki, ja mõtlen seda otseselt,
kui maailmas pääseb valla puhas, lahjendamata kurjus.
Iisraellased kogesid üht sellist hetke sel nädalavahetusel
terrorirühmituse Hamas veriste käte läbi.
Nende väljakuulutatud olemasolu eesmärk on tappa juute.
See oli puhta kurjuse tegu.
President Biden toonitas Hamasi verejanuliste tegude brutaalsust,
mis jätab häbisse ISISe hirmuteod.
Paljud pered ootavad veel teateid oma lähedaste saatuse kohta,
teadmata, kas nad on elus, surnud või pantvangis.
Imikud emade kätel, vanavanemad ratastoolides, holokausti üleelanud -
röövitud ja pantvangi võetud. Pantvangid,
keda Hamas on ähvardanud hukata, rikkudes kõiki inimmoraali koodekseid.
See on koletu. Hamasi brutaalsus, see verejanu meenutab halvimat -
ISISe kõige hullemaid raevuhooge.
See on terrorism. Kuid kahjuks pole see juutide jaoks uus.
On tähtis toonitada, et koos Iisraeli pantvangidega,
kelle seas oli imikuid, lapsi ja vanureid,
röövis Hamas ka välismaalasi, sh sakslasi, austerlasi ja ameeriklasi.
Hetkel peame selgelt ütlema: Seisame Iisraeli kõrval ja Iisraeliga.
Teeme kindlaks, et Iisraelil on kõik, mida ta vajab
oma kodanike eest hoolitsemiseks, enda kaitsmiseks
ja sellele rünnakule vastamiseks.
Terrorismile pole õigustust. Pole vabandust.
Hamas ei kaitse palestiinlaste õigust eneseväärikusele
ja enesemääramisele.
Tema väljakuulutatud eesmärk on hävitada Iisraeli riik ja mõrvata juute.
Nad kasutavad palestiina tsiviilelanikke inimkilpidena.
Hamas ei paku midagi peale terrori ja verevalamise
ega hooli, kes selle eest maksab.
USA president lubas oma riigi poolt lisatoetust
Iisraeli sõjale terrori vastu.
Kogume sõjalist abi juurde, sh laskemoona ja püüdurrakette,
et taastada Iron Dome'i varud.
Kindlustame, et Iisraelil need kriitilised varud otsa ei saaks,
kui ta kaitseb oma linnu ja kodanikke.
Lisaks toonitas Biden USA vägede saatmist regiooni
ning edastas Iisraeli ja USA vaenlastele ühemõttelise sõnumi.
USA on tõhustanud ka meie relvajõudude positsioone regioonis,
et suurendada meie heidutust.
Kaitseministeerium saatis lennukikandja löögigrupi
USS Gerald R. Ford Vahemere idaossa
ja tõhustas meie hävitajate kohalolu.
Oleme valmis vajadusel lisajõude tooma.
Ütlen uuesti - mis tahes riigile, rühmitusele,
kõigile, kes mõtlevad seda olukorda ära kasutada -
Ärge tehke seda.
Meie süda võib olla murtud, kui otsustavus on selge.
On tähtis toonitada, et lennukikandja USS Gerlad R. Ford löögigrupp
on jõudnud Vahemere idaossa ja öösel maandus ühes riigi õhubaasis
ka esimene lennuk Ameerika sõjalise abiga.
Kui Iisraelile toodud lahingumoon on mõeldud tagama,
et Iisraeli Kaitsejõududel (IDF) oleks piisavalt laskemoona
võitluseks mis tahes sektoris, siis vägede regiooni paigutamine
pole mõeldud aitama Iisraelil Hamasi hävitada. Seda suudab IDF üksi.
President osaleb sügavuti
ja annab korraldusi oma riikliku julgeoleku tiimile
tegutseda Iisraeli toetuseks tema vajaduse tunnil.
Tema käsul kogus USA laskemoona ja püüdurrakette Iron Dome'i jaoks.
President rääkis veidi aja eest peaminister Netanyahuga
teistest võimetest, mida Iisrael vajab.
Ta lubas, et USA lennukid maanduvad lähipäevil Iisraelis kõige vajalikuga.
Presidendi käsul töötame koos Kongressiga, tagamaks,
et Iisraelil jätkuks neid kriitilisi varusid oma linnade ja kodanike
nagu ka paljude USA kodanike kaitseks, kes elavad, töötavad
ja reisivad Iisraelis. Samuti president Bideni käsul
tõhustas USA armee oma jõude regioonis, tugevdamaks heidutust,
sh lennukikandja löögigrupi liikumine Vahemere idaossa.
Ja oleme valmis saatma vajadusel lisajõude.
Lubage selgelt öelda. Me ei toonud lennukikandjat siia Hamasi pärast.
Tahame saata selge heidutussõnumi teistele riikidele
ja mitteriiklikele tegijatele, kes võivad soovida sõda laiendada.
President käskis meil välja töötada tagavaraplaanid
kõigiks eskalatsioonistsenaariumideks.
Töötame süvenenult. Konsulteerime liitlaste ja partneritega
ka kõigi stsenaariumide suhtes, mis võivad areneda lähipäevil.
Kordan, mida oleme juba öelnud, ja mida president ütles veidi aja eest,
et kõik, sh vaenlased, kes mõtlevad olukorra ärakasutamisele,
kuulge seda valjult ja selgelt:
USA on alati kaitsnud Iisraeli ja jätkab seda.
Viidatud telefonikõne ajal
tänas Iisraeli peaminister Benjamin Netanyahu USAd
ja Ameerika rahvast selge toetuse eest Iisraelile,
kes on vastamisi islamistlike hirmutegudega.
Hr president, Joe, tahan tänada sind jätkuva ja selge toetuse eest
ja kogu su valitsuse toetuse eest meile.
Tahan anda sulle olukorrast selge pildi. Meid tabas laupäeval rünnak,
mille metsikust pole pärast holokausti nähtud.
Mõrvatud on sadu, perekonnad maha notitud oma kodudes ja voodites,
naised brutaalselt vägistatud ja mõrvatud,
üle saja pantvangi viidud, sh lapsed.
Pärast meie viimast vestlust
on selle kurjuse ulatus vaid süvenenud.
Nad võtsid kümneid lapsi, sidusid kinni,
panid põlema ja hukkasid nad.
Nad lõid sõdureilt pead maha.
Nad sõitsid autodega üle noortest, kes tulid vabaõhufestivalile.
Nad niitsid nad viie džiibiga maha, nagu Babi Yaris,
kindlustades, et kõik said tapetud.
Me pole Iisraeli riigi ajaloos sellist metsikust näinud.
Nad on hullemad kui ISIS ja peame neid vastavalt kohtlema.
On tähtis märkida,
et IDF-il on õnnestunud taastada kontroll Iisraeli territooriumi üle
ja elimineerida üle 1000 terroristi.
Stabiliseerime olukorra. Hävitatud on rohkesti terroriste.
Alustasime raskete tulemustega. Ometi teeme head tööd. Suur tänu.
Minge tööle. Meil on veel palju teha.
Koos operatiivtegevusega Lõuna-Iisraeli steriliseerimiseks
allesjäänud terrorirakkudest,
intensiivistas IDF ka õhurünnakuid terroritaristu pihta
Hamasi valitsetavas Gaza sektoris,
hävitades kõik hooned, kus asuvad relvad või tegutsevad terroristid.
Hamas paigutab neid meelega tiheda asustusega aladele.
Hamasi endine poliitjuht Khaled Meshaal,
kes on sihikule võetud isikute nimekirjas, esines video vahendusel
ja kutsus islami jõude Iisraeli vastu ühinema.
Seisame tõe hetke ees ja ütleme siin selgelt, kõhkluseta,
et moslemirahvastel on aeg ühineda võitlusega, et nendega koos võidelda.
Kutsun esmalt ümbritsevaid riike, Jordaaniat, Süüriat, Liibanoni
ja Egiptust ja kõigi nende poegi ja tütreid, ametnikke ja rahvast -
teie kohus on suurem, sest olete Palestiinale lähemal.
Kui sajad Jordaanias elavad palestiinlased
tulid Jordaania tänavaile, et Hamasi toetada ja kutsuda Iisraeli hävitama,
siis Hezbollah näib tihendavat juhuslikke piiriüleseid rünnakuid
Liibanoni poolt Iisraeli suunas.
Seetõttu vastas Iisrael mürsutule ja õhurünnakutega piirialadel,
mille käigus hukkus mitu Hezbollah' agenti.
Süüriast tulistati Põhja-Iisraeli asulate suunas granaate,
millele Iisrael vastas rünnakuga
piiriäärsete alade sõjalise ja terroritaristu pihta.
Õnneks ei esinenud iisraellaste seas kummaski intsidendis vigastusi.
Hezbollah tegevus suurendab valearvestuse tõenäosust,
mis võib viia mitmesektorilise konfliktini.
Aitäh, et vaatasite TV7 Iisraeli Uudiseid!
Õhutan paluma rahu ja päästet Jeruusalemmale ja Iisraelile
sel keerukal ajal.
Kui meie saated teid õnnistavad ja soovite aidata meil kulusid kanda,
kuna TV7 Iisraeli tegevus on täielikult annetuspõhine,
siis kaaluge annetuse tegemist.
Seda saab teha meie veebilehel www.tv7israelnews.com
Olen Jonathan Hessen. Õnnistatud õhtut!
Kohtumiseni järgmistes saadetes! Shalom!
Tõlge: Monika Jaaguri